หูมีหนองไหลตลอดไหลมาหลายวันแล้วค่ะแล้วมีตุ่มใสๆมีสีแดงหน่อยในหูด้วยค่ะ อยากทราบว่าเกิดจากอะไรทำยังไงให้หายคะ
สวัสดีค่ะ การที่หูมีหนองไหลออกมา อาจเกิดจาก-หูชั้นกลางอักเสบ อาการมักมาด้วยปวดหู มีน้ำหนองไหลจากหู มีไข้-เยื่อแก้วหูทะลุ มักเกิดตามหลังอุบัติเหตุหรือการกระแทก การแคะหูแรงๆ-หูชั้นนอกอักเสบ โดยมักเห็นแผลชัดเจนบริเวณด้านนอก หรือในรูหูตื้นๆในกรณีนี้ควรไปพบแพทย์เพื่อตรวจภายในหูและดูว่าเยื่อแก้วหูมีการทะลุหรือฉีกขาดหรือไม่ด้วยการรักษาในกรณีการติดเชื้อในหูคือการรับประทานหรือหยอดยาฆ่าเชื้อเพื่อกำจัดเชื้อแบคทีเรียที่เป็นสาเหตุ ซึ่งควรใช้ยาเป็นระยะเวลาอย่างน้อย 10 – 14 วัน ร่วมกับรับประทานยาแก้แพ้ และ ยาลดบวมร่วมด้วย หากยังอักเสบเรื้อรัง อาจต้องพบแพทย์หู คอ จมูกเพื่อพิจารณาการเจาะเยื่อแก้วหูเพื่อระบายหนองไม่ควรเอาไม้หรือหรือไปแคะแกะในหู หลีกเลี่ยงการไปว่ายน้ำ แต่อาบน้ำได้ตามปกติ หากปวดมากสามารถรับประทานยาแก้ปวดได้